# data[].attributes.body
Aina Humaira Binti Ahmad

(AM2311014615)

# data[].attributes.body
Nurul Anis Natasha Binti Rosdan

(AM2311014597)

# data[].attributes.body
Nur Dania Syahdina Binti Muhammad Ridzuan

(AM2311014644)

# data[].attributes.body
Muhammad Ridwan Bin Muhammad

(AM2311014591)

# data[].attributes.body
Fatin Nur Balqis Binti Noor Shabudin (AM2311014638)

# data[].attributes.body
Sinopsis Filem

# data[].attributes.body
"Magika"

Sebuah filem fantasi Malaysia yang disiarkan pada tahun 2010. Filem ini diarahkan oleh Edry Abdul Halim dan diterbitkan oleh KRU Studios. Filem Magika adalah sebuah filem berbentuk kekeluargaan yang menyelitkan pantang larang orang Melayu terutama peringatan untuk anak-anak seperti jangan keluar rumah waktu senja dan jangan buang air kecil merata tempat sesuka hati. Filem ini juga dekat di hati penonton kerana ia kaya dengan nilai kasih sayang, cinta dan pengorbanan.

Sinopsis filem Magika mengisahkan bagaimana dua beradik yang tersesat di alam bunian selepas keluar rumah pada waktu Maghrib.

Ayu (Diana Danielle) berhadapan dengan ujian sukar untuk menyelamatkan adiknya iaitu Malik (Fimie Don) yang diculik nenek kebayan (Ziana Zain). Bagaimanapun Ayu bernasib baik kerana dia bertemu dengan Bad (Mawi) yang membantu menyelamatkan mereka dari dunia asing itu.

Filem magika juga banyak diselitkan dengan mitos dan kisah lagenda Melayu. Contohnya Magika menampilkan beberapa watak yang berkaitan seperti Badang, Bawang Putih, Bawang Merah, Pak Pandir, Mahsuri, Hang Tuah, Puteri Gunung Ledang dan Batu Belah Batu Bertangkup.

# data[].attributes.body
Terdapat seorang kanak-kanak yang bernama Malik (Fimie Don) merupakan adik kepada Ayu (Diana Danielle) yang tinggal di kampung . Pada suatu hari, ketika Malik berada di beranda rumah dan kakaknya Ayu sedang mengangkat kain di jemuran, Malik tiba-tiba mengamuk dan dia menyepak kerusi, cawan di beranda rumah dan meninggalkan rumah begitu sahaja. Dalam pada masa yang sama, Ayu sangat marah terhadap sikap Malik kerana bertindak sedemikian. Kemudian, ayahnya keluar dan marah terhadap Malik kerana dia meninggalkan rumah pada waktu senja iaitu pada waktu Maghrib. Ayahnya juga bising terhadap Ayu kerana tidak dapat menjaga adiknya dengan baik. Disebabkan itu, Ayu berasa sangat marah dan geram. Lalu neneknya datang meleraikan kemarahan bapanya dan menasihati Ayu supaya mencari adiknya kerana hari telah senja dan takut perkara buruk akan berlaku. Ayu terus masuk ke hutan dan menjerit memanggil nama adiknya dan menjerit supaya adiknya keluar dan tidak berkelakuan seperti budak-budak. Malik dengar terhadap seruan itu tetapi dia masih berdegil dan menyorok di dalam semak. Dalam pada masa itu, Malik tetiba teringat tentang ibu bapanya dan suasana sewaktu di hospital. Pada suatu ketika dahulu, Malik terlantar dan kritikal akibat kedua-dua buah pinggangnya sangat teruk walaupun telah melakukan hemodialisis. Malik menangis kerana teringat kisah tersebut dan tiba-tiba dia terdengar suara nyanyi . Malik terus mencari ke dalam hutan dan dia menjumpai satu perigi. Malik melihat perigi itu dan dia terjatuh ke dalam perigi tersebut dan tiba-tiba dia berada di alam lain. Lalu Ayu terdengar suara adiknya dan dia berlari ke arah suara itu. Ayu juga menjumpai perigi yang sama dan dia berasa cemas kerana adiknya telah jatuh ke dalam perigi. Dia cuba untuk turun ke dalam perigi untuk menolong adiknya dengan menggunakan tali. Malik yang berada di alam Magika sangat terpegun dengan keberadaan dia dan dia melihat sekumpulan perempuan berbaju putih menyanyi di kawasan air terjun.

# data[].attributes.body
Tiba-tiba seorang perempuan berkebaya merah menjerut leher Malik dengan tali. Malik menangis minta dilepaskan. Dia dibawa ke kereta sorong dan tangannya diikat dengan tali. Manakala Ayu masih meneruskan pencarian adiknya dengan turun ke dalam perigi dan tiba-tiba talinya terputus. Ayu turut berada di alam lain lalu ternampak seorang lelaki tua iaitu Pak Pandir dan ia bertanyakan tentang adiknya yang hilang. Ayu menawarkannya wang kertas dan syiling supaya Pak Pandir itu menjawab keberadaan adiknya. Pak Pandir memberitahu bahawa adiknya telah di bawa pergi oleh Nenek Kebayan. Seterusnya, Ayu terjumpa seorang wanita berselendang putih bernama Mahsuri. Ayu cuba menerangkan kepada Mahsuri tentang kehilangan adiknya kerana Mahsuri bercakap dalam bahasa Thailand dan tidak memahami Bahasa Melayu. Tiba-tiba ada seorang lelaki melembing Mahsuri menyebabkan keluar darah putih. Rupa-rupanya lelaki tersebut tersilap orang. Lelaki tersebut mengelilingi Ayu dan bertanya mahu berkahwin dengannya atau tidak kerana mahu membuat Dayang cemburu. Tiba-tiba sekumpulan lelaki datang bersama gajah, mereka menjerit kepada Ayu dan lelaki tersebut. Ayu menjelaskan kepada mereka tentang kehilangan adiknya. Seterusnya, Ayu berjalan dengan Hang Tuah dan Hang Tuah menjelaskan Nenek Kebayan suka terhadap budak-budak dan dia juga mengatakan ada 7 pintu untuk keluar daripada tempat itu dan yang paling terdekat ialah 'Batu Belah Bertangkup'. Tiba-tiba Ayu dan Hang Tuah lari lintang-pukang kerana dikejar oleh anjing. Disebabkan itu, Ayu terjatuh ke dalam perangkap jaring. Ayu menjerit meminta pertolongan , keesokkan pagi seorang lelaki datang memotong jaring itu lalu Ayu jatuh ke tanah. Lelaki bernama Bad itu mendengar luahan Ayu dan menolak pertolongan Ayu supaya mencari orang lain membantunya. Setelah pergi, dia berasa bersalah kerana tidak membantu Ayu, Bad patah balik dan bersetuju untuk membantunya.

# data[].attributes.body
Setelah bermalam di rumah Bad. Mereka meneruskan perjalanan ke Batu Belah Batu Bertangkup. Bad juga memberitahu Ayu dan Malik harus menggunakan lalu Tasik Chini untuk ke situ. Semasa perjalanan ke Tasik itu, mereka sering di ganggu oleh seorang lelaki tua yang menanyakan soalan yang sama berulang kali. Disebabkan itu mereka rasa sangat serabut dan telah berkasar kepada lelaki tua tersebut. Oleh itu, lelaki tua itu marah dan bertukar menjadi naga di Tasik tersebut. Bad, Ayu dan Malik berasa takut dan cuba lari sehabis laju untuk melintas jambatan tetapi gagal kerana di ganggu oleh naga tersebut. Naga itu tetap terus menerus menggangu mereka sehingga Ayu hampir jatuh dari jambatan. Bad cuba mencapai tangan dan menyelamatkan Ayu. Setelah itu, Bad menyuruh Ayu dan Malik berlari selamatkan diri dan kembali ke dunia asal dan biarkannya berlawan dengan naga tersebut. Akhirnya, Ayu dan Malik selamat kembali ke dunia asal dan mereka telah dijumpai oleh penduduk kampung yang membantu Murad untuk membuat pencarian semasa Ayu dan Malik hilang.

# data[].attributes.body
Ayu dan Bad tiba di Bukit Merah iaitu rumah Nenek Kebayan . Pertengkaran antara Bad dan Nenek Kebayan merupakan saat paling mendebarkan, manakala ayu berlawan dengan Orang Kerdil untuk menyelamatkan Malik yang terkurung. Akhirnya, Ayu berjaya membawa Malik keluar dan Bad juga dapat mengalahkan Nenek Kebayan. Dan mereka meneruskan perjalanan ke rumah Bad untuk berehat sebelum memulakan perjalanan ke mencari jalan keluar.

# data[].attributes.body
FALSAFAH METAFIZIK

# data[].attributes.body
Maksud Metafizik

Meta: Melampaui / melebihi

Fizik: Perkara ataupun alam yang bersifat material atau fizikal

Metafizik: Sesuatu yang melampaui sempadan atau batasan fizikal

Menurut Aristotle Metafizik merupakan:

Sesuatu kajian di peringkat paling abstrak atau umum.

Sesuatu perkara atau sesuatu fenomena berkaitan alam sama ada alam natural atau alam semula jadi.

Teori Metafizik

1. Teori Metarialisme: perkara - perkara yang bersifat jasad atau dipanggil sebagai material diterima sebagai benda - benda wujud.

2. Teori Idealisme: Realiti bersifat mental, idea atau kerohanian

# data[].attributes.body
Magika memaparkan majoriti babak yang berlatar belakangkan kehijaun dan keindahan alam sekitar memberi gambaran kepada penonton akan kesedaran dan kepentingan memelihara ciptaan Tuhan sebaik mungkin. Di dalam filem ini, transisi waktu utama, Malik memasuki alam Magika memainkan peranan yang besar. "colour correction" yang lebih cerah ketika babak-babak di dalam alam Magika digunakan untuk menyampaikan mesej tersebut.

Perubahan iklim drastik yang berlaku pada masa sekarang ini merupakan kesan panjang yang akan menjadi lebih teruk sekiranya langkah memelihara tidak diambil secepat mungkin. Fenomena cuaca yang esktrem seperti hujan panas yang tidak menentu, banjir dan banjir kilat yang sering berlaku di luar jangkaan adalah sangat merisaukan. Statistik direkodkan Malaysia mengalami kerugian ratusan juta ringgit pada tahun 2022 iaitu berjumlah RM622.4 juta.

# data[].attributes.attachment_link.readable_text
Bencana seperti banjir, termasuk banjir kilat, pada skala besar serta kejadian tanah runtuh berlaku di seluruh negara tanpa mengira musim. - Gambar fail/Bernama

KUALA LUMPUR: Kesan perubahan iklim semakin dirasai di Malaysia yang kini mengalami fenomena cuaca ekstrem seperti hujan lebat berterusan, panas yang membahang serta penurunan suhu di kawasan-kawasan tertentu yang tidak pernah berlaku sebelum ini.

Situasi ini mencetuskan pelbagai bencana seperti banjir, termasuk banjir kilat, pada skala besar serta kejadian tanah runtuh yang berlaku di seluruh negara tanpa mengira musim.

Ketika laporan ini ditulis (9 Mac), beberapa negeri sedang dilanda banjir dengan paling buruk di Johor yang menyaksikan lebih 50,000 penduduk terpaksa dipindahkan. Sekitar 40,000 orang dilapor masih berada di pusat pemindahan di negeri itu buat masa ini.

Bencana bah ini mengakibatkan negara mengalami kerugian ratusan juta ringgit. Pada 2022 misalnya, Malaysia merekodkan kerugian berjumlah RM622.4 juta, iaitu menyamai 0.03 peratus Keluaran Dalam Negara Kasar, demikian menurut Jabatan Perangkaan Malaysia.

Hujan lebat yang berterusan turut berkecenderungan mencetuskan kejadian tanah runtuh seperti tragedi di Batang Kali, Selangor pada Disember tahun lepas yang mengorbankan 31 nyawa.

AMBIL MUDAH KESAN PERUBAHAN IKLIM
Umumnya, perubahan iklim berlaku disebabkan proses dinamik bumi termasuk pemanasan global atau peningkatan suhu bumi, dan kajian terbaharu menunjukkan fenomena ini, sebahagian besarnya diakibatkan oleh kegiatan manusia.

Berdasarkan laporan Panel Antara Kerajaan tentang Perubahan Iklim (IPCC), 98 peratus punca pemanasan global ialah pelepasan karbon dioksida akibat pembakaran bahan bakar fosil yang dilakukan sejak abad ke-18 serta lain-lain gas rumah hijau (GHG). Perubahan guna tanah juga turut dinyatakan sebagai penyumbang kepada pelepasan gas itu.

Pakar dan aktivis alam sekitar telah berulang kali menyuarakan kebimbangan mereka tentang isu pemanasan global, yang mana dilaporkan jika suhu meningkat sebanyak 1.5 darjah Celsius lebih tinggi berbanding era sebelum Revolusi Perindustrian, dunia akan mengalami kesan yang amat serius termasuk cuaca ekstrem.

Malaysia tidak terkecuali, dan menurut laporan Kumpulan Bank Dunia 2021 tentang risiko iklim, negara ini diunjur mengalami peningkatan suhu purata sebanyak 0.8 hingga 3.11 darjah Celsius menjelang era 2090-an.

Sekalipun kesan perubahan iklim ini sering diuar-uar dengan bukti pula di depan mata, mengapa masyarakat, khususnya di Malaysia, seakan tidak ambil peduli?

Penyelidik daripada Hab Penyelidikan Perubahan Iklim dan Komunikasi Monash (MCCCRH) Cawangan Malaysia Dr Azliyana Azhari berkata kebanyakan rakyat Malaysia mahu mengurangkan pelepasan GHG namun mereka kurang yakin dengan tindakan iklim yang mahu diambil.

"Kami jalankan satu tinjauan dari Julai hingga Ogos 2022, melibatkan 1,063 responden berusia 18 tahun ke atas bagi mengukur tahap kesedaran serta kebimbangan mereka tentang perubahan iklim.

"Daripada jumlah itu, 97 peratus sedar perubahan iklim sedang berlaku dan lebih 80 peratus pula berpendapat fenomena tersebut membimbangkan. Mereka percaya negara perlukan satu dasar dalam masa terdekat bagi menangani impak perubahan cuaca.

"Bagaimanapun, majoriti daripada mereka tidak tahu apa yang boleh mereka lakukan bagi menyelesaikan isu perubahan iklim ini," kata Felow Penyelidik Pascakedoktoran itu kepada Bernama.

MCCCRH Cawangan Malaysia merupakan institut penyelidikan yang ditubuhkan pada 2021 bagi mengkaji komunikasi perubahan iklim. Ia diterajui oleh Sekolah Seni dan Sains Sosial Universiti Monash Malaysia dengan kerjasama MCCCRH Australia.

Mengulas lanjut, pakar itu berkata 45 peratus responden, walaupun percaya manusia boleh mengurangkan perubahan iklim, tidak yakin masyarakat bersedia mengubah sikap mereka,

"Hanya 10 peratus responden benar-benar optimis bahawa manusia boleh mengurangkan perubahan iklim dan kita akan melakukannya dengan jaya," katanya.

Azliyana yang mengetuai tinjauan itu, berkata mereka juga mendapati rata-rata rakyat Malaysia bukan sahaja tahu tentang perubahan iklim tetapi juga berpendapat ia sesuatu yang menuntut tindakan segera daripada penggubal dasar dan setiap individu.

Berdasarkan laporan awal MCCCRH berhubung 'Kebimbangan dan Kelakuan tentang Perubahan Iklim serta Sikap Media', 60 peratus responden percaya Malaysia wajar mengurangkan pelepasan GHG tanpa mempedulikan langkah yang diambil oleh negara lain.

Kira-kira 86 peratus pula sangat bersetuju agar pengurangan penggunaan tenaga dijadikan mandatori sekiranya langkah itu dapat mengurangkan perubahan iklim, selain memberikan insentif kepada mereka yang mengambil tindakan iklim.

Azliyana berkata bagaimanapun kebanyakan rakyat Malaysia hanya melaksanakan langkah iklim sekiranya mereka diberikan pengiktirafan atau insentif.

Antara tindakan iklim yang popular ialah mengurangkan penggunaan tenaga elektrik di rumah, kitar semula, membawa beg guna semula ketika membeli barang dapur serta bertukar kepada produk mesra alam.

"Bagaimanapun semua ini dilakukan secara bersyarat. Rata-rata rakyat Malaysia tidak akan menolak peluang menikmati faedah seperti diskaun, hadiah percuma atau mengumpul mata yang boleh digunakan untuk membeli-belah.

"Hanya segelintir sahaja yang bersedia mengamalkan tindakan iklim tanpa mengharapkan balasan," ujar beliau, menambah sekalipun kebanyakan responden bersetuju kerajaan wajar memberikan insentif, 60 peratus daripada mereka percaya setiap orang boleh memainkan peranan bagi mengurangkan kesan perubahan iklim.
AKSES KEPADA DATA
Amat penting untuk orang ramai memahami perubahan iklim, namun buat masa ini masyarakat berdepan cabaran dalam mengakses data yang boleh membantu mereka bersedia menghadapi impak fenomena itu.

Di mana mereka boleh dapatkan data seperti kawasan berisiko banjir atau unjuran taburan hujan di satu-satu kawasan?

Ketua projek MyIKLIM Database, Universiti Kebangsaan Malaysia (UKM) Dr Maggie Ooi Chel Gee berkata pengumpulan data tempatan bagi mengunjurkan keadaan iklim untuk tempoh 50 hingga 100 tahun akan datang amat penting.

"Kita masih bergantung pada data global dan kerja-kerja yang kita lakukan hanyalah berbentuk tanggapan bersandarkan data tersebut.

"Malah, data tempatan yang disediakan oleh agensi berkaitan juga dihadkan akses kepada orang ramai. Sesetengah data hanya dibuka kepada sarjana bagi tujuan penyelidikan, namun data yang ada juga tidak semuanya sama," jelas beliau.

Ooi yang juga pensyarah kanan Institut Perubahan Iklim UKM dan merupakan pakar dalam pemodelan kualiti udara, berkata atas faktor itulah MyIKLIM Database dilancarkan sebagai portal kurasi data sehenti bagi perubahan iklim di Malaysia pada 10 Jan yang lalu.

Katanya wujud keperluan untuk menyediakan data terbuka sebagai alat yang menggalakkan sains warganegara, iaitu data dikumpulkan menerusi maklumat orang ramai dan dianalisis oleh pakar.

"Semua data di portal kami, http://myiklimysd.ukm.my/ boleh diakses secara percuma dan dikurasi untuk orang awam memahami perubahan iklim, menggalakkan keterlibatan mereka dan mendorong tindakan iklim.

"Portal ini juga menawarkan maklumat terperinci tentang pelepasan GHG di negara ini, peta litupan tanah bagi Semenanjung Malaysia, kawasan berisiko tinggi kebakaran, unjuran iklim pada masa depan, data satelit yang diproses dan banyak lagi.

"Kami hasilkan semua ini menerusi kerjasama dengan beberapa agensi seperti Jabatan Meteorologi Malaysia serta Jabatan Pengairan dan Saliran," kata beliau, menambah lebih banyak peranti pendidikan seperti kalkulator jejak karbon dan stimulator pencapaian net zero (mengurangkan pelepasan GHG sehampir mungkin dengan sifar) akan dimasukkan ke portal itu dalam masa terdekat.

Menurut beliau, setakat ini portal itu mempunyai 10 set data yang diarkib.

Katanya, sebagai sebuah negara tropika, proses meramal cuaca di Malaysia adalah sukar, khususnya berhubung taburan hujan.

"Bagaimanapun, penggemblengan beberapa teknologi pemodelan berbeza boleh membantu dalam membuat ramalan. Ini akan membolehkan kita menentukur kualiti unjuran iklim berdasarkan pelbagai tahap pengurangan pelepasan GHG," katanya.

Beliau berharap lebih banyak agensi yang akan menyusuli langkah UKM dengan menyediakan data terbuka kepada umum agar dapat membantu orang ramai mengambil langkah perlu dalam mengurangkan impak akibat fenomena itu ke atas mereka.

"Kita sudahpun melihat kesan perubahan iklim melalui kejadian banjir dan tanah runtuh. Justeru, menjadi tanggungjawab kita untuk meningkatkan kesedaran tentang perubahan iklim serta mengambil langkah kukuh berdasarkan data yang disediakan," tambah beliau.

# data[].attributes.attachment_link.title
Rakyat Malaysia tidak cakna perubahan iklim?

# data[].attributes.attachment_link.description
Bencana seperti banjir, termasuk banjir kilat, pada skala besar serta kejadian tanah runtuh berlaku di seluruh negara tanpa mengira musim.

# data[].attributes.body
Terdapat babak di dalam filem ini di mana Puteri Gunung Ledang tertekan dengan kecantikannya yang merosot oleh kerana usiannya. Puteri Gunung Ledang obses mencari penawar menjadi dirinya semua dan akhirnya berjaya setelah berjumpa dengan Nenek Kebayan yang telah menjual kepadanya jamu muda dan Puteri Gunung Ledang akhirnya kembali memiliki wajah awet muda.

Dunia hari ini juga tidak lari daripada masalah yang sama. Orang ramai yang terdesak ingin hidup mengikut standard kecantikan terpengaruh dengan pembelian produk kecantikan yang menjanjikan perubahan yang cepat. Produk-produk ini mengadungi kandungan yang merbahaya dan akhirnya makan diri. Sebagai contoh pil cepat kurus dan suntikan vitamin C untuk memutihkan kulit. Kesan drastik dari pengambilan benda terlarang adalah kegagalan buah pinggang.

# data[].attributes.attachment_link.title
Suntik vitamin C boleh rosak organ dalaman

# data[].attributes.attachment_link.description
Pengambilan suntikan vitamin C semakin mendapat perhatian masyarakat terutamanya kaum wanita yang menginginkan kulit putih, gebu dan menawan sehingga sanggup menghabiskan duit untuk melakukan kaedah suntikan vitamin C. Menerusi perkongsian video seorang Pakar Bedah Bariatrik, Dr. Abdul Gafoor Mubarak di media sosial berkata, pengambilan suntikan vitamin C perlu dikawal agar tidak memberi ... Read more

# data[].attributes.body
Magika membawa kisah dua beradik yang kehilangan ibu mereka. Kedua-dua masih menyesuaikan diri atas kehilangan tersebut mengakibatkan berlakunya pertelingkahan antara mereka dan seterusnya membawa mereka ke alam lain. Malik yang terjatuh ke dalam telaga air diselamatkan oleh kakanya, Ayu. Perdamaian antara mereka berdua berlaku setelah mereka dari pengembaraan yang tidak dijangka itu.

Berkait dengan isu semasa, kehilangan ibu mahupan bapa pada usia yang kecil akan mengakibatkan ganggun emosi yang teruk kepada kanak-kanak. Malik yang mengalami tantrum setelah kehilangan ibunya merupakan contoh bahawa kehilangan salah seorang ibu atau bapa akan memberi tekanan kepada emosi.

# data[].attributes.attachment_link.title
Kehilangan Ibu Bapa: Apa Kesannya? - Hello Doktor

# data[].attributes.attachment_link.description
Apakah kesan seseorang anak itu kehilangan ibu bapa yang mereka sayangi dan kasihi? Ikuti artikel ini untuk mengetahuinya dengan lebih lanjut.

# data[].attributes.body
Filem ini membawa watak-watak kisah dongeng melayu seperti Pak Pandir, Mahsuri, Puteri Gunung Ledang, Nenek Kebayan dan Badang menjadikan filem ini lebih menarik dan memberi pendedahan budaya melayu kepada orang ramai. Cerita dari setiap watak ini mempunyai teladan yang haruslah dijadikan pedoman.

Program seperti Keratapi Sarong yang diadakan padaHari Malaysia setiap tahun menjadi simbolik kepada pemeliharaan budaya bukan sahaja melayu malahan pelbagai kaum juga. KS merupakan "event" yang menyatukan pelbagai kaum, budaya dan tradisi yang bermula di stesen-stesen tren di sekitar ibu kota.

# data[].attributes.attachment_link.description
Keretapi Sarong is a unifying event, where people from all walks of life gathers to celebrate Hari Malaysia. For us to celebrate our culture, our music and our traditions.

# data[].attributes.body
1. Kepentingan Ikatan Keluarga

Falsafah hubungan kekeluargaan adalah inti utama dalam Magika. Malik dan Ayu melambangkan kasih sayang antara adik-beradik, dan kesanggupan mereka untuk mengorbankan diri demi satu sama lain menunjukkan betapa kuatnya ikatan keluarga. Ini boleh dikaitkan dengan falsafah Konfusianisme, di mana hubungan keluarga dianggap sebagai asas kepada struktur masyarakat yang stabil dan harmoni.

# data[].attributes.body
2. Pencarian Jati Diri

Ayu dan Malik, sepanjang perjalanan mereka di dunia Magika, berhadapan dengan pelbagai cabaran yang menguji nilai diri mereka. Mereka melalui fasa transformasi, di mana mereka mengenal potensi diri serta kekuatan dan kelemahan masing-masing. Falsafah ini berkaitan dengan eksistensialisme, yang menekankan pencarian makna hidup, serta mengenali diri melalui pengalaman hidup yang berbeza.

# data[].attributes.body
3. Pertempuran Antara Baik dan Jahat

Dunia Magika dipenuhi dengan watak-watak yang baik dan jahat, mencerminkan konflik moral yang wujud dalam kehidupan seharian. Pertarungan antara nilai-nilai ini menunjukkan konsep dualisme - satu kepercayaan bahawa dunia dipengaruhi oleh dua kuasa bertentangan, iaitu baik dan jahat. Dalam falsafah, ini boleh dilihat dalam konsep Manichaeisme, yang menggambarkan pertempuran abadi antara dua kuasa tersebut dalam kehidupan manusia.

rintangan hidup.

# data[].attributes.body
4. Moral dan Pengorbanan

Ayu dan Malik berhadapan dengan pelbagai situasi di mana mereka perlu membuat pilihan yang sukar, termasuk pengorbanan. Ini mencerminkan utilitarianisme, di mana tindakan dinilai berdasarkan sejauh mana mereka memaksimumkan kebahagiaan atau kebaikan untuk semua. Pilihan yang dibuat oleh watak-watak dalam Magika bukan sahaja menunjukkan keberanian tetapi juga nilai moral dan pengorbanan yang tinggi.

# data[].attributes.body
Filem ini mengandungi elemen cerita rakyat yang merujuk kepada kisah-kisah tradisional Melayu yang menghubungkan penonon dengan warisan budaya Melayu. Penekanan di dalam filem ini juga adalah pada nilai-nilai seperti hormat kepada orang tua, persahabatan, dan cinta kepada keluarga adalah merupakan asas utama budaya Melayu. Selain itu, kostum yang digunakan oleh watak-watak di dalam filem ini juga meununjukkan identiti budaya Melayu, dengan elemen seperti batik dan songket. Adegen yang digambarkan perayaan dan upacara tradisional Melayu, memberikan gambaran tentang cara hidup dan tradisi masyarakat melayu.

# data[].attributes.body
Pencarian Identiti di dalam watak utama di dalam filem ini "AYU" menjalani perjalanan untuk memahami siapakah manusia yang ditemuinya. Ini mencerminkan pentingnya mengenali diri sendiri dalam menghadapi cabaran. Selain itu, filem ini menekankan kepentingan keluarga dan tanggungjawab terhadap orang tersayang seperti contoh Ayu berusaha mencari adiknya Malik yang hilang kerana tanggungjawabnya sebagai kakak.

Mesej di dalam filem ini juga menunjukkan sokongan daripada rakan dan keluarga sangat penting dalam mengharungi cabaran contohnya, Badang banyak membantu Ayu dan Malik untuk keluar dari dunianya, manakala sokongan daripada ahli keluarga pula ialah, Murad (bapa Ayu) dan orang kampung berusaha mencari Ayu dan Malik yang telah hilang.

# data[].attributes.body
Ayu adalah watak utama yang menghadapi pelbagai cabaran dalam pencariannya mencari adiknya Malik. Sepanjang filem ini, Ayu belajar untuk mengenali kekuatan dan kelemahan dirinya kerana Ayu seorang yang ragu-ragu telah berubah kepada seorang yang berani dan percaya diri . Manakala watak Badang pula adalah sebagai sahabat Ayu yang sentiasa menyokong dan membantu Ayu. Badang menunjukkan sifat ketabahan dan keberaniannya . Disamping itu, watak Ibu Ayu pula adalah figura yang penting memberikan nasihat dan sokongan kepada anak-anaknya. Ibu Ayu juga menunjukkan kasih sayang dan kebijaksanaannya ya membantu Ayu memahami nilai kekeluargaan.

# data[].attributes.body
Nurul Anis Natasha Binti Rosdan

( AM2311014597)

# data[].attributes.body
Mengkaji prinsip-prinsip moral dan nilai-nilai yang menentukan apa yang betul dan salah, serta bagaimana manusia harus bertindak.

Etika membantu individu dan masyarakat dalam membuat keputusan yang berasaskan kepada nilai-nilai moral rasionaliti.

Juga penting dalam membentuk panduan untuk bereinteraksi dengan orang lain dan menjalani kehidupan yang bertanggungjawab.

# data[].attributes.body
Diana Danielle sebagai Ayu

Mawi sebagai Badang a.k.a. Bad

Fimie Don sebagai Malik

Ziana Zain sebagai Nenek Kebayan

Ning Baizura sebagai Puteri Gunung Ledang

Maya Karin sebagai Bunian

M. Nasir sebagai Penunggu Tasik Chini

Aznil Nawawi sebagai Pak Pandir

Raja Azura sebagai Mak Andeh

Norman KRU sebagai Pokok Bersaudara

Edry KRU sebagai Pokok Bersaudara

Yusry KRU sebagai Pokok Bersaudara

Jalaluddin Hassan sebagai Murad

Ogy Ahmad Daud sebagai Ija

Sharifah Amani sebagai Bawang Putih

Sharifah Aleya sebagai Bawang Merah

Adibah Noor sebagai Makcik Halia

Ruminah Sidek sebagai Tok Wan

Sabri Yunus sebagai Bendahara

Saiful Apek sebagai Hang Tuah

Lan Pet Pet sebagai Hang Jebat

Azlee Jaafar sebagai Hang Kasturi

Hamdan Ramli sebagai Hang Lekir

Ilya Buang sebagai Hang Lekiu

Vanidah Imran sebagai Mahsuri

Norman Hakim sebagai Awang Lembing

Nabil Ahmad sebagai Orang Minyak

Zaibo sebagai Pak Belalang

Haziq sebagai Belalang

Marsha Milan Londoh sebagai Puteri Santubong

Azhari Zain sebagai Doktor

# data[].attributes.body
Fahaman Anamisme

kepercayaan bahawa semua benda, termasuk objek tidak bernyawa, mempunyai roh atau semangat.

menekankan hubungan semua makhluk hidup dan saling menghormati dengan alam semula jadi.

Fahaman Dinamisme

Percaya semesta ini dipenuhi kuasa-kuasa atau tenaga-tenaga yang dinamik dan berdaya.

Semua benda termasuk objek tidak bernyawa, memiliki semangat atau tenaga yang aktif dan mempengaruhi kehidupan manusia.

# data[].attributes.body
Dua orang adik-beradik iaitu Ayu dan juga Malek terpaksa menghadapi kehidupan yang berbeza setelah ibu mereka meninggal dunia. Konflik menjadi lebih tegang apabila Malik berasa bersalah kerana menyangka bahawa kematian ibu mereka itu adalah akibat pendermaan buah pinggang kepadanya. Pertengkaran yang berlaku antara Ayu dan Malik menyebabkan Malik merajuk dan berlari masuk ke hutan di waktu senja. Dan Ayu dimarahi oleh Bapanya Murad kerana tidak pandai menjaga adik. Ayu disuruh untuk pergi mencari adiknya yang merajuk di dalam hutan. Dan bermula kisah mereka yang termasuk di alam Magika.